CELEX: 32017D2059
Language: hr
Date: 2017-10-31 00:00:00
Title: Odluka Političkog i sigurnosnog odbora (ZVSP) 2017/2059 od 31. listopada 2017. o produljenju mandata voditelja misije Europske unije za izgradnju sposobnosti u Somaliji (EUCAP Somalia) (EUCAP Somalia/2/2017)

11.11.2017   
            
            
               HR
            
            
               Službeni list Europske unije
            
            
               L 294/40
            
         ODLUKA POLITIČKOG I SIGURNOSNOG ODBORA (ZVSP) 2017/2059
   od 31. listopada 2017.
   o produljenju mandata voditelja misije Europske unije za izgradnju sposobnosti u Somaliji (EUCAP Somalia) (EUCAP Somalia/2/2017)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2012/389/ZVSP od 16. srpnja 2012. o misiji Europske unije za izgradnju sposobnosti u Somaliji (EUCAP Somalia) (1), a posebno njezin članak 9. stavak 1.,
   budući da:
   
               (1)
            
            
               Na temelju članka 9. stavka 1. Odluke 2012/389/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu obavljanja političkog nadzora i strateškog usmjeravanja misije Europske unije za izgradnju sposobnosti u Somaliji (EUCAP Somalia), uključujući odluku o imenovanju voditelja misije.
            
         
               (2)
            
            
               PSO je 26. srpnja 2016. donio Odluku EUCAP NESTOR/1/2016 (2) kojom je gđa Maria-Cristina STEPANESCU imenovana voditeljicom misije EUCAP NESTOR od 1. rujna 2016. do 12. prosinca 2016.
            
         
               (3)
            
            
               Vijeće je 12. prosinca 2016. donijelo Odluku (ZVSP) 2016/2240 (3) kojom je mandat misije za izgradnju regionalne pomorske sposobnosti u državama Roga Afrike (EUCAP Nestor) produljen do 31. prosinca 2018., a naziv misije promijenjen je u „misija za izgradnju sposobnosti u Somaliji (EUCAP Somalia)”.
            
         
               (4)
            
            
               PSO je 10. siječnja 2017. donio Odluku EUCAP Somalia/1/2017 (4) kojom je mandat gđe Marie-Cristine STEPANESCU kao voditeljice misije EUCAP Somalia produljen od 13. prosinca 2016. do 12. prosinca 2017.
            
         
               (5)
            
            
               Visoki predstavnik Unije za vanjske poslove i sigurnosnu politiku predložio je produljenje mandata gđe Marie-Cristine STEPANESCU kao voditeljice misije EUCAP Somalia od 13. prosinca 2017. do 31. prosinca 2018.,
            
         DONIO JE OVU ODLUKU:
   Članak 1.
   Mandat gđe Marie-Cristine STEPANESCU kao voditeljice misije EUCAP Somalia produljuje se do 31. prosinca 2018.
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 31. listopada 2017.
      
         
            Za Politički i sigurnosni odbor
         
         
            Predsjednik
         
         W. STEVENS
      
   
   
      (1)  SL L 187, 17.7.2012., str. 40.
   
   
      (2)  Odluka Političkog i sigurnosnog odbora (ZVSP) 2016/1633 od 26. srpnja 2016. o imenovanju voditelja misije Europske unije za izgradnju regionalne pomorske sposobnosti u državama Roga Afrike (EUCAP NESTOR) (EUCAP NESTOR/1/2016) (SL L 243, 10.9.2016., str. 8.).
   
      (3)  Odluka Vijeća (ZVSP) 2016/2240 od 12. prosinca 2016. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 337, 13.12.2016., str. 18.).
   
      (4)  Odluka Političkog i sigurnosnog odbora (ZVSP) 2017/114 od 10. siječnja 2017. o produljenju mandata voditelja misije Europske unije za izgradnju sposobnosti u Somaliji (EUCAP Somalia/1/2017) (SL L 18, 24.1.2017., str. 49.).